ด่วน! “โบอิ้ง 737” สายการบิน “ไชน่าอีสเทิร์น” ตกกลางเขา พร้อมผู้โดยสาร 133 ชีวิต
ด่วน! “โบอิ้ง 737” สายการบิน “ไชน่าอีสเทิร์น” เที่ยวบิน “MU 5735” ตกกลางหุบเขา พร้อมผู้โดยสาร 133 ชีวิต เบื้องต้นยังไม่ยืนยันจำนวนผู้เสียชีวิต
ด่วน! “โบอิ้ง 737” สายการบิน “ไชน่าอีสเทิร์น” เที่ยวบิน “MU 5735” ตกกลางหุบเขา พร้อมผู้โดยสาร 133 ชีวิต
21 มี.ค. 2565

สถานีโทรทัศน์ซีซีทีวีของทางการจีน วันนี้ 21 มี.ค.2565 เครื่องบินโบอิ้ง 737 ของ สายการบินไชน่าอีสเทิร์น แอร์ไลนส์ เที่ยวบิน MU 5735 บรรทุกผู้โดยสาร 133 คน ประสบเหตุตกในเมืองอู่โจว เขตปกครองตนเองกว่างซีจ้วง ทางตะวันตกเฉียงใต้ของจีน
โดยเที่ยวบินดังกล่าวเดินทางออกจากสนามบินในนครคุนหมิง มณฑลยูนนาน ทางตะวันตกเฉียงใต้ เมื่อเวลา 13.15 น.ตามเวลาท้องถิ่น และมุ่งหน้าไปเมืองกวางโจว มณฑลกวางตุ้ง ทางตอนใต้ แต่ประสบเหตุก่อนจุดหมายปลายทาง
ทั้งนี้เบื้องต้นสื่อท้องถิ่นระบุว่าเหตุเครื่องบินตกครั้งนี้ก่อให้เกิดเพลิงไหม้ลุกลามบนพื้นที่ภูเขา และทางการยังไม่ยืนยันจำนวนผู้เสียชีวิต แต่หลายฝ่ายวิตกว่าอาจไม่มีผู้รอด